ભાજપ તરફથી સંબિત પાત્રાએ કહ્યું હતું કે, આ મામલે કોંગ્રેસ અધ્યક્ષ રાહુલ ગાંધીએ માફી માગવી જોઈએ. વધુમાં એમ પણ કહ્યું હતું કે, રાહુલ ગાંધીને હિંદુ સમુદાયથી નફરત છે અને તેના કારણે જ વોટ બેંક મેળવવા માટે લોકતંત્ર ઉપર હુમલો કરવામાં આવી રહ્યો છે. પાત્રાએ કહ્યું હતું કે, અગાઉ કોંગ્રેસના નેતા ગુલામ નબી આઝાદ, દિગ્વિજયસિંહ, સૈફુદ્દીન સૌજ અને સુશીલ કુમાર શિંદે પણ થરૂર જેવા નિવેદનો આપી ચૂક્યા છે. કેન્દ્રીય મંત્રી રાજ્યવર્ધન સિંહ રાઠોડે કહ્યું હતું કે, શશિ થરૂરને ભ્રમ થયો છે અને તેઓને લાગે છે કે, કોંગ્રેસ સત્તામાં આવે તેવી કોઈ આશા નથી. અગાઉ બંધારણ સાથે ચેડા કરીને લોકોના અધિકારો છિનવી લેનારો પક્ષ કોંગ્રેસ જ હતો.